Salmi-Kuukka

Salmi-Kuukka  on Keski-Suomessa Uuraisilla sen kirkonkylässä sijaitseva lampi.

 Maantietoa 
Lampi on 1,1 kilometriä pitkä, 140 metriä leveä, ja sen pinta-ala on 10,2 hehtaaria. Sen pohjoisosan ylitse kulkeva pengertie jakaa lammen kahteen osaan. Lammella ei ole kartan mukaan saaria. Lammen tilavuudeksi on saatu 867 300 kuutiometriä. Sen keskisyvyys on 8,5 metriä ja suurin syvyys on 19,2 metriä. Sen rantaviivan pituus on 2,5 kilometriä. Kirkonkylän tiheä asutus ei yllä Salmi-Kuukan rannoille, mutta sen itärannoilla on muutama pienempi talo sekä kunnan vedenottamo. Taloille tulee tiet seututieltä 630.

 Luontoarvoja 
Salmi-Kuukka on tummavetinen kangasmaan järvi, jonka rannat ovat suurimmaksi osaksi kuusikkoa. Eteläosassa on pieni pajua ja leppää kasvava lehto, jonka aluskasvistoon kuuluu hiirenporras, mesiangervo, suo-orvokki, tesma ja vehka.

 Vesistösuhteet 
Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Lanneveden valuma-alueella (14.65), jonka Iso-Kuukan valuma-alueeseen (14.654) se kuuluu. Siihen laskee kaakosta Haiskanjoki, jonka valuma-alueella ei ole järviä. Idästä lampeen laskevat myös pienen Paskolammen vedet. Salmi-Kuukan oma laskupuro alkaa sen pohjoispäästä, saa lisävesiä Ruuhilammesta ja laskee Niittulammen kautta Pikku-Kuukkaan. Salmi-Kuukan vedenpinnan korkeus on 162,6 metriä mpy. Pudotusta purolle Salmi-Kuukan ja Niittulammen välillä kertyy noin viisi metriä, Niittulammen ja Pikku-Kuukan välillä puolestaan noin kuusi metriä.

 Historiaa 
Kielitieteilijä Ante Aikion mukaan Uuraisten Salmi-Kuukan, Pikku-Kuukan ja Iso-Kuukan nimien jälkiosa Kuukka on saamelaisperäinen, ja viittaa järvien muotojen perusteella ’pitkää’ tarkoittavaan sanaan (kantasaamen rekonstruoitu *kukkē(-s), vrt. pohjoissaamen guhkki).

Vuoden 1964 peruskartassa lammen rannat ovat lähes rakentamattomia, mutta pohjoispäässä on nykyistä enemmän peltomaata. Lammen ylittävää pengertietä ei ole vielä rakennettu, vaan kohdalla on kapea salmi. Tie on rakennettu vuoteen 1985 mennessä, ja itärannalle on alettu rakentaa taloja.

 Lähteet 

Luokka:Lanneveden valuma-alue
Luokka:Uuraisten järvet
Luokka:Botin luomat artikkelit
Luokka:Korkeusjärjestelmän muutoskohde